Sasao a Kalatakan a Tengnga a Filipino

Ti sasao a Kalatakan a Tengnga a Filipino ket ti naisingasing a subgrupo ti pamilia ti pagsasao nga Austronesio. Naisasao dagitoy kadagiti tengnga ken akin-abagatan a parte ti Filipinas, ken iti akin-amianan a Sulawesi. Daytoy a subgrupo ket immuna nga insingasing babaen ni Robert Blust (1991) a naibatay iti ebidensia ti leksiko ken ponolohiko, ken inawat babaen dagiti kaaduan nga espesialista iti pagobraan.Lobel, Jason William. (2013). Philippine and North Bornean languages: issues in description, subgrouping, and reconstruction . Ph.D. dissertation. Manoa: University of Hawai'i at Manoa.Reid, Lawrence A. (2018). "Modeling the linguistic situation in the Philippines." In Let's Talk about Trees, ed. by Ritsuko Kikusawa and Lawrence A. Reid. Osaka: Senri Ethnological Studies, Minpaku. 

Kaaduan dagiti kangrunaan a pagsasao iti Filipinas ket maitagikua iti subgrupo ti Kalatakan a Tengnga a Filipino: Tagalog, ti sasao a Bisaya Cebuano, Hiligaynon, Waray-Waray; Bikol Sentral, Maranao ken Maguindanao. Iti isla ti Sulawesi, Indonesia, ti Gorontalo ket ti maikatlo a kadakkelan a pagsasao babaen ti bilang dagiti agsasao.

 Pakasaritaan 
Segun ken ni Blust, ti agdama a pannakaiwarwaras ti sasao a Kalatakan a Tengnga a Filipino ket ti nagbanagan ti maysa a panagpadakkel a napasamak idi 500 S.K. ken ti nakaiturongan ti panagtalinaay iti kaaduan ti lingguistiko a dibersidad itilugar ti tengnga ken akin-abagatan a Filipinas, a nakaibatian a kas tidda ti Ati, ti sasao nga Amianan a Mangyan, ti sasao a Kalamian ken ti sasao nga Abagatan a Mindanao iti daytoy a nasapsapa a dibersidad.

 Pannakaidasig 
Ti subgrupo ti Kalatakan a Tengnga a Filipino ket buklen dagiti sumaganad a mikrogrupo:
Sasao a Tengnga a Filipino (mairaman ti Tagalog, sasao a Bikol, ken sasao a Bisaya)
Sasao nga Abagatan a Mangyan
Sasao a Palawaniko
Sasao a Subanen
Sasao a Danao (mairaman ti Maranao ken Maguindanao)
Sasao a Manobo
Sasao a Gorontalo–Mongondow (mairaman ti Gorontalo)

 Kitaen pay 
Sasao a Filipino

 Dagiti nagibasaran 

 Dagiti akinruar a silpo 
Philippine etyma file cards by R. David Zorc 
R. David Zorc field notes
"Greater Central Philippine" iti Ethnologue, (Maika-23 nga ed., 2020).


Kategoria:Sasao a Filipino
Kategoria:Dagiti pagsasao ti Filipinas
Kategoria:Dagiti pagsasao ti Indonesia